,,قلبها بيض و حنينة نظراتها كيخليو الواحد يفتح ليها قلبه بلا هواه ,,بتسامتها تسافر بيك العالم اخر ,,ضحكتها واخا تكون ماباغيش تضحك كاعي غاتشوفها كتضحك بديك الطريقة العجيبة ديالها و كيفاش كتحل فمها و تغمض عينيها ووجها كيولي حمر و كتعواج تخلي تضحك واخا معندك نفس,,ريحتها ريحتها بلا متدير ريحة غي العبق ديالها كيدوخ الواحد و كيخليه يتشهاها واخا يكون ميت ,,كيحبس نفسه عليها غا بزز ,,لمستها لمستها كتدوب وكتخدرك بيها ,,,كلشي فيها كيفتن الواحد كلشي فيها يخلي الواحد يركع ليها ,,برائة عينيها و نظراتها و حراكاتها الطفولية تخليك متبعها بلا متشعر متقدش تبعد عينيك عليها يلا غرمشتيهوم كتحس بداتك تقبطات ولقطة فاتتك متكرهش تقوليها شنو درتي من كنت مرمش عيني ,,كيفاش غايوصل ليها بلي هو كيعشقها ماشي كيبغيها ,,لا بزاااف على العشق هو ولا مهووس بيها مريض نفسانيا وعقليا وقلبيا ودماغيا وحسيا مريييض بزااااف وهي دواه ,,هي لي كتدق تنسيه في المو وعدابو ,,كان ديما كيعيش في كوابس ديال الماضي ,,من نهار شافها ولا كيحلم غا بيها هي ,,ملاحقاه في كل مكان ,,كيفاش ايوصل ليها بلي كيخاف عليها من كلشي ,,حتى من نفسه كيخاف عليها كيحاول يضبط راسو واخا في اوقات الغضب كيتحكم في نفسه ماكيخليش داك الوحش لي سميتو كريم الفيلالي يخرج ,,كيفاش ايقول ليها منين كيكون معاها كيصبر راسو بزز واخا واصلة فيه العظم ,,باغيها,,باغيها بزااااف باغي يفتارسها باغي يتحصس كل انش فيها و يمرر قبلاتو في جسدها و يلمسهوم باغي يوصل معاها لوحد المرحلة ديال النشوة من ديما كيحلم بيها ,,وخايف لا مايتحكمش في راسو ,,كيفاش ايقوليها بلي ماشي هي لي محتاجاه ,,راه هو لي محتاجها كثر منها محتاج لحضنها و لمساتها ;;محتاج يكون عيان و تبقا تلعب ليه في شعرو حتى يرتاح ,,كيفاش ايقوليها بلي هي لامشات وخلاتو يموووت مافيهاش الشك ,,كيفاش غيوصل ليها هادشي وهي كل همها تلعب وتضحك صغيرة حتى في عقلها ماعارفاش شنو ساري في الحياة ماعرفاش صعوبة ديالها ,,منهار حلات عينيها اي حاجة طلباتها كتحضر كلشي عندها ساهل ,,كيفاش ايشرح ليها بلي في هاد الدنيا يلا مكنتي ديب ياكلوك الدياب ,,كيفاش ايشرح ليها ويفهمها بلي خاصها تقسح قلبها و ماتبقاش الريح لي جا يديها ,,كيفاش غي